2020/2020_01_21_Expo_Mapes_Temps.jpg dimarts, 21 de gener de 2020
Personatges Arantxa Campos, Pintora
L’artista va ser seleccionada en la convocatòria del cicle Muses dedicat a les dones creadores. Es tracta d’una trobada anual de dones artistes de diferents disciplines que organitza La Farinera del Clot i el PIAD de Sant Martí. A més de l’exposició, que dura fins al 29 de febrer, hi ha espectacles d’arts escèniques, un concurs de dones monologuistes o tallers de temàtica diversa. En aquesta exposició, l’artista elabora mapes imaginaris de colors vius en diversos formats i tècniques pictòriques. En cada obra, Arantxa Campos incorpora diferents elements relacionats amb el temps, com engranatges i peces de rellotges.
Arantxa Campos, pintora
“Són mapes imaginaris, com si agaféssim un cohet i ens allunyéssim molt de la terra i veiéssim el que tenim a sota. I a través de l’abstracció mostro aquests mapes, que no són mapes amb la voluntat de cap continent en concret”.